32006R2032
L 414/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
PЕГЛАМЕНТ (EO) № 2032/2006 НА KОМИСИЯТА
от 21 декември 2006 година
за определяне на цените на оттегляне и продажните цени на Общността за рибните продукти, изброени в приложение I към Регламент (EО) № 104/2000 на Съвета за риболовната 2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 104/2000 на Съвета от 17 декември 1999 г. относно общата организация на пазарите за рибни продукти и продукти от аквакултури (1), и по-специално член 20, параграф 3 и член 22 от него,
като има предвид, че:
(1)
Регламент (EО) № 104/2000 предвижда, че цените на оттегляне и продажните цени на Общността за всеки от продуктите, изброени в приложение I към него, следва да бъдат определени на база преснотата, размера или теглото и начина на предлагане на продукта, чрез прилагането на коефициент на преобразуване за съответната продуктова категория, като стойността не превишава повече от 90 % съответната ориентировъчна цена.
(2)
Цените на оттегляне може да се умножат по коригиращи коефициенти в районите на разтоварване, които се намират много далече от основните центрове на консумация в Общността. Ориентировъчните цени за риболовната 2007 г. бяха определени за всички съответни продукти от Регламент (EО) № …/… на Съвета (2).
(3)
Мерките, предвидени в настоящия регламент, са в съответствие със становището на Управителния комитет по рибните продукти,
ПРИЕ НАСТОЯЩИЯ РЕГЛАМЕНТ:
Член 1
Коефициентите на преобразуване, използвани за изчисление на цените на оттегляне и продажните цени на Общността съгласно членове 20 и 22 от Регламент (EО) № 104/2000, за риболовната 2007 г. за продуктите, изброени в приложение I към споменатия регламент, са посочени в приложение I към настоящия регламент.
Член 2
Цените на оттегляне и продажните цени на Общността, приложими за риболовната 2007 г., и продуктите, за които се отнасят, са установени в приложение II.
Член 3
Цените на оттегляне, приложими за риболовната 2007 г. в районите на разтоварване, които се намират много далече от основните центрове на консумация в Общността, и продуктите, за които се отнасят, са установени в приложение III.
Член 4
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2006 година.